са могли да станат известни в хода на нормалната дейност на специализираните среди в съответния сектор, действащи на територията, на която е поискана закрилата.
 Промишлен дизайн не се счита за общодостъпен обаче само защото е оповестен пред трето лице при изрични или мълчаливи условия за поверителност.
 7. За целите на прилагането на параграфи 3 и 4 от настоящия член за оповестяване не се счита случай, когато даден промишлен дизайн, за който се иска закрила като регистриран промишлен дизайн, е станал общодостъпен:
 а)
 чрез автора си или неговия правоприемник или чрез трето лице в резултат на предоставена информация или предприети от автора или неговия правоприемник действия; и
 б)
 в дванадесетмесечния период преди датата на подаване на заявка за регистрация или датата на приоритета, ако се претендира приоритет.
 8. Параграф 7 от настоящия член се прилага и ако промишленият дизайн е станал общодостъпен вследствие на злоупотреба по отношение на автора или на неговия правоприемник.
 Член 214
 Срок на закрилата
 1. Продължителността на закрилата, която се предоставя в ЕС като страна и в Украйна след регистрацията, е най-малко пет години. Носителят на правото може да поиска срокът на закрилата да бъде удължен с един или няколко периода от по пет години до максимум 25 години, считано от датата на подаване на заявката.
 2. Продължителността на закрилата, която се предоставя в ЕС като страна и в Украйна за нерегистрирани промишлени дизайни, е най-малко три години от датата, на която промишленият дизайн е станал общодостъпен на територията на една от страните.
 Член 215
 Недействителност или отказ на регистрацията
 1. ЕС като страна и Украйна могат само да предвидят, че се отказва регистрация на промишлен дизайн или че такъв се обявява за недействителен след регистрацията поради основания по същество в следните случаи:
 а)
 ако промишленият дизайн не отговаря на определението по член 212, буква а) от настоящото споразумение;
 б)
 ако промишленият дизайн не отговаря на изискванията на член 213 и член 217 (параграфи 3, 4 и 5) от настоящото споразумение;
 в)
 ако по силата на съдебно решение, носителят на права няма право върху промишления дизайн;
 г)
 ако промишленият дизайн е в противоречие с предходен дизайн, който е станал общодостъпен след датата на подаване на заявката или след датата на приоритета за дизайна, ако се претендира приоритет, и който е защитен от по-ранна от посочената дата чрез регистриран промишлен дизайн или заявка за промишлен дизайн;
 д)
 ако е използван отличителен знак в последващ промишлен дизайн и по силата на правото на съответната страна, която регулира този знак, на носителя на правата върху знака се предоставя правото да забранява такова използване;
 е)
 ако промишленият дизайн представлява неразрешено използване на произведение, защитено от авторското право на съответната страна;
 ж)
 ако промишленият дизайн представлява недобросъвестно използване на някой от елементите, изброени в член 6, трето от Парижката конвенция, или недобросъвестно използване на знаци, емблеми и гербове, различни от тези, обхванати в посочения член, които са от особен обществен интерес на територията на една от страните.
 Настоящият параграф не засяга правото на страните да установяват формални изисквания за заявките за промишлен